ai4bharat/Pralekha huggingface dataset:
హోం మంత్రిత్వ శాఖ
మాదకద్రవ్యాల నియంత్రణ సహకారంపై భారత్–మైన్మార్ ఐదో ద్వైపాక్షిక సమావేశం వర్చువల్ పద్ధతిలో జరిగింది
మాదకద్రవ్యాల స్వాధీనం కేసులు, కొత్త సైకోట్రోపిక్ పదార్థాలు , వాటి పూర్వపదార్థాలపై  తదుపరి దర్యాప్తు జరిపేందుకు ఇంటెలిజెన్స్ సమాచారాన్ని సకాలంలో మార్పిడి చేసుకోవడానికి ఇరు దేశాలు అంగీకరించాయి.
భారత మాదకద్రవ్యాల నియంత్రణ బ్యూరో  , మైన్మార్ మాదకద్రవ్యాల దుర్వినియోగ నియంత్రణపై కేంద్ర కమిటీ మధ్య మాదకద్రవ్యాల నియంత్రణ సహకారంపై చర్చల కోసం 5 వ భారత- మైన్మార్ ద్వైపాక్షిక సమావేశం 2020 డిసెంబర్ 10 న వర్చువల్ పద్ధతిలో జరిగింది. భారత ప్రతినిధి బృందానికి నార్కోటిక్స్ బ్యూరో డైరెక్టర్ జనరల్ రాకేశ్ అస్థానా నాయకత్వం వహించారు. మైన్మార్ ప్రతినిధి బృందానికి డ్రగ్ ఎన్ఫోర్స్మెంట్ డివిజన్  కమాండర్, మాదకద్రవ్యాల దుర్వినియోగ నియంత్రణ కేంద్ర కమిటీ సంయుక్త కార్యదర్శి, పోల్. బ్రిగేడియర్ జనరల్ విన్ నాయింగ్ నాయకత్వం వహించారు.
రాకేశ్ అస్తానా మాట్లాడుతూ దేశంలో హెరాయిన్ , యాంఫేటమిన్ టైప్ స్టిమ్యులెంట్స్  అక్రమ రవాణా సమస్యల గురించి వివరించారు.. మైన్మార్ సరిహద్దుల వెంట ఉన్న ఈశాన్య రాష్ట్రాల్లో మాదకద్రవ్యాల వినియోగం అధికంగా ఉండటం భారతదేశానికి ఆందోళన కలిగించే విషయమని అన్నారు. భారతదేశం-మైన్మార్ సరిహద్దు ల నుంచే కాకుండా, బంగాళాఖాతంలో సముద్ర మార్గం ద్వారా మాదకద్రవ్యాల రవాణా రెండు దేశాలకు కొత్త సవాలుగా మారిందని ఆందోళన వ్యక్తం చేశారు. ఈ ప్రాంతంలో మాదకద్రవ్యాల రవాణాను ఎదుర్కోవటానికి మయన్మార్తో సమాచారాన్ని పంచుకుంటామని, ఇందుకోసం ఉద్దేశించిన ప్రస్తుత యంత్రాంగాన్ని బలోపేతం చేయడానికి ఎన్సిబి కట్టుబడి ఉందని రాకేశ్ స్పష్టం చేశారు.
గత సంవత్సరాల్లో మైన్మార్ , భారతదేశం మధ్య సహకార యంత్రాంగాన్ని మెరుగుపరిచినప్పటికీ, ఈ ప్రాంతంలో యాబా టాబ్లెట్ల  ఉత్పత్తి పెరుగుతుండటం గురించి జనరల్ విన్ నాయింగ్ వివరించారు. ప్రతి స్థాయిలో మాదకద్రవ్యాల అక్రమ రవాణా , పూర్వగామి అక్రమ రవాణా కార్యకలాపాలపై తరచూ సమాచారం ఇచ్చిపుచ్చుకోవాలని ఆయన కోరారు. మాదకద్రవ్యాల ముప్పును ఎదుర్కోవటానికి నిరంతర కృషి చేసినందుకు ఎన్సీబీని ఆయన అభినందించారు.
మాదకద్రవ్యాల స్వాధీనం కేసులు, కొత్త సైకోట్రోపిక్ పదార్థాలు , వాటి పూర్వగాములలో తదుపరి పరిశోధనలు నిర్వహించడానికి సకాలంలో ఇంటెలిజెన్స్ సమాచారం ఇచ్చిపుచ్చుకోవాలన్న ప్రతిపాదనకు ఇరు దేశాలు అంగీకరించాయి. మాదకద్రవ్యాల చట్ట అమలుపై ప్రస్తుతం ఉన్న సహకారాన్ని బలోపేతం చేయడానికి సరిహద్దు స్థాయి అధికారులు / క్షేత్రస్థాయి అధికారుల సమావేశాలను ఃమధ్య రోజూ నిర్వహించడానికి అంగీకరించారు. మైన్మార్-ఇండియా సరిహద్దుల్లో అక్రమ మాదకద్రవ్యాల అక్రమ రవాణా , ఎగ్జిట్ పాయింట్ల సమాచారం , మాదకద్రవ్యాల అక్రమ రవాణాను నిరోధించడానికి సాంకేతిక పరిజ్ఞానం తదితర సమాచారాన్ని కూడా బదిలీ చేసుకోవాలని నిర్ణయించారు. భారతదేశంలో మాదకద్రవ్యాల నియంత్రణ సహకారంపై భారత్ – మైన్మార్ ఆరో ద్వైపాక్షిక సమావేశాన్ని వచ్చే ఏడాది నిర్వహించాలని నిర్ణయించారు. ఈ సందర్భంగా నిర్మాణాత్మక , అర్ధవంతమైన చర్చలపై ఇరువర్గాలు కృతజ్ఞతలు తెలియజేసుకోవడంతో శుభాకాంక్షలతో సమావేశం ముగిసింది. భవిష్యత్తులో ఇటువంటి సహకారానికి కట్టుబడి ఉన్నామని ఇరు దేశాల అధికారులు ప్రకటించారు.
మంత్రిమండలి
ఢిల్లీ మెట్రో-4వ దశకు మంత్రిమండలి ఆమోదం
మొత్తం 61.679 కిలోమీటర్ల నిడివిగల మూడు కారిడార్లలో 17 భూగర్భ, 29 ఎత్తయిన స్టేషన్లు; ఎయిరోసిటీ-తుగ్లకాబాద్ మధ్య 15; ఆర్.కె.ఆశ్రమ్-జనక్ పురి వెస్ట్ మధ్య 25 స్టేషన్లు;
(మౌజ్ పూర్-ముకుంద్ పూర్ మార్గంలో 6 స్టేషన్లు వంతున ఉంటాయి.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి- 3 కారిడార్లతో కూడిన ఢిల్లీ మెట్రో-4వ దశ పథకానికి ఆమోదం తెలిపింది. ఈ మూడు కారిడార్ల మొత్తం నిడివి 61.679 కిలోమీటర్లు కాగా, ఇందులో 22.359 కిలోమీటర్ల మేర భూగర్భంలో నిర్మాణం చేస్తారు. మరో 39.320 కిలోమీటర్ల మార్గాన్ని భూమికి ఎత్తున నిర్మిస్తారు. ఈ కారిడార్ల పరిధిలోని 46 స్టేషన్లకుగాను 17 భూగర్భంలో, 29 భూమికి ఎత్తున ఏర్పాటవుతాయి. మూడు కారిడార్లలో నిర్మాణ పనుల అంచనా వ్యయం రూ.24,948.65 కోట్లు. ఈ పథకాన్ని కేంద్ర ప్రభుత్వం, జాతీయ రాజధాని ప్రాదేశిక ప్రభుత్వాలకు 50:50 నిష్పత్తిలో వాటాలున్న ప్రత్యేక ప్రయోజన సంస్థ  ఢిల్లీ మెట్రోరైల్ కార్పొరేషన్ లిమిటెడ్  అమలు చేస్తుంది.
అనుసంధానత ప్రత్యేకతలు
1. ఎయిరో సిటీ –తుగ్లకాబాద్ మార్గంలో 15 స్టేషన్లు: .
2. ఆర్.కె.ఆశ్రమ్ – జనక్ పురి వెస్ట్ మార్గంలో 25 స్టేషన్లు: .
3. మౌజ్ పూర్ – ముకుంద్ పూర్ 6 స్టేషన్లు: .
ఈ మూడు కారిడార్లలోనూ భూగర్భ  మార్గం, భూమికి ఎత్తున  మార్గం భాగంగా ఉంటాయి.
ప్రభావం:
ఈ నాలుగో దశ ప్రాజెక్టువల్ల జాతీయ రాజధానిలోని మరిన్ని ప్రాంతాలను కలుపుతూ మెట్రో నెట్ వర్క్ విస్తరిస్తుంది. ఆ మేరకు మూడు కారిడార్లూ పూర్తయితే మెట్రో ప్రయాణికులకు ప్రస్తుత ఢిల్లీ మెట్రో రైలు లైన్ల మీదుగా మధ్యలో మార్గం మారేందుకు మరిన్ని స్టేషన్లు అందుబాటులోకి వస్తాయి. వివిధ మార్గాలను ప్రయాణికుల గరిష్ఠంగా ఉపయోగించుకునేలా ఈ మెరుగైన అనుసంధానత వీలు కల్పిస్తుంది. మూడు కారిడార్ల పరిధిలో 61.679 కిలోమీటర్ల మార్గం అదనంగా చేరడంవల్ల రహదారులపై రద్దీ తగ్గి, మోటారు వాహనాలవల్ల ఎదురవుతున్న కాలుష్య సమస్యకు పరిష్కారం కూడా లభించే అవకాశం ఉంటుంది. ముఖ్యంగా ఎయిరోసిటీ-తుగ్లకాబాద్ కారిడార్ వల్ల విమానాశ్రయానికి అనుసంధానం మెరుగుపడుతుంది. మొత్తంమీద మూడు కొత్త కారిడార్లు అందుబాటులోకి వస్తే ఢిల్లీ మెట్రో రైల్ నెట్ వర్క్ పొడవు 400 కిలోమీటర్ల స్థాయిని దాటుతుంది.
ఆయుష్
సంప్రదాయ వైద్య విజ్ఞానం మీద పరిశోధన
న్యూ ఢిల్లీలోని ‘ఆయుర్వేద శాస్త్రాల కేంద్ర పరిశోధన మండలి’ ఆయుర్వేద విజ్ఞానానికి సంబంధించిన పురాతన రాతప్రతులను, గ్రంథాలను వెలికి తీసే పునరుద్ధరించే బాధ్యత నిర్వహిస్తుంది. హైదరాబాద్ లోని ఎన్ఐఐఏంహెచ్ సంస్థ వైద్య చరిత్ర సంబంధ గ్రంధాలయాన్ని నిర్వహిస్తుంది. ఈ గ్రంధాలయ నిర్వహణ లక్ష్యాలు ప్రధానంగా రెండు:
i. వైద్య విద్యార్థులకు, అధ్యాపకులకు, ఆసక్తి ఉన్న ప్రజలకు వైద్య చరిత్ర పట్ల అవగాహన కల్పించటం
ii. పురాతన, మధ్య యుగ, ఆధునిక కాలాల్లో భారతీయ వైద్య చరిత్రలో పరిశోధనను ప్రోత్సహించటం, భారతదేశంలో వైద్యం ఎదిగిన తీరుతెన్నులను అధ్యయనం చేయించటం, వివిధ నాగరికతలలో వైద్యంలో వచ్చిన మార్పుల తులనాత్మక పరిశీలన
ఈ గ్రంధాలయంలో వైద్య చరిత్రకు సంబంధించిన వివిధ శాఖలకు చెందిన 10,384 గ్రంధాలుండగా అందులో 448 అత్యంత అరుడైనవి. ఆయుష్ వ్యవస్థలకు, యూరీపీయన్ వైద్యానికి చెందిన అనేక తొలినాళ్ళ శాస్త్రీయ గ్రంధాలు ఇందులో ఉన్నాయి. ఇందులో 285 తాళపత్ర గ్రంధాలు కాగా అందులో 173 ఆయుర్వేదానికి చెందినవి. 106 యునానీ వైద్యానికి, 6 సిద్ద వైద్యానికీ సంబంధించినవి. ఈ సంస్థలో 2700 వైద్య రాత ప్రతులు డిజిటల్ రూపంలోను, వేరు వేరు రాతప్రతుల భాండాగారాలు, ప్రభుత్వ మ్యూజియంలు, విద్యా సంస్థలు, గ్రంధాలయాలు, వ్యక్తుల సేకరణల నుంచి తెచ్చిన మరో 1335 అరుదైన గ్రంధాలు భద్రపరచబడ్డాయి. దక్షిణ భారతదేశంతోబాటు మహారాష్ట్ర, మధ్య ప్రదేశ్ తదితర ప్రాంతాల నుంచి వీటిని సేకరించారు. ఈ 2700 డిజిటల్ రాత ప్రతులలో 1335 ఆయుర్వేదానికి, 542 యునానీకి, 598 సిద్ద వైద్యానికీ, 49 యోగాకు, 176 ఇతర అంశాలకు సంబంధించినవి. మరో 1679 రాత ప్రతులు/అరుదైన పుస్తకాలను డిజిటైజ్ చేశారు.
న్యూ ఢిల్లీలోని ఆయుర్వేద శాస్త్రాల కేంద్ర పరిశోధన మండలి రాతప్రతుల ఎడిటింగ్, అనువాదం, లిపియంతరీకరణ, ప్రచురణ లాంటి పనులు చేపడుతుంది. అఅ విధంగా అరుదైన పుస్తకాలను, ప్రాచీన, మధ్య యుగానికి చెందిన రచనలను విస్తృతంగా ప్రచారం చేసేలా విశ్వవ్యాప్తం చేస్తూ అందరికీ అందుబాటులోకి తీసుకురావటానికి ప్రయత్నిస్తోంది. అదే విధంగా సిద్ధ వైద్యంలో కేంద్ర పరిశోధనామండలి తమిళంలో లభించిన ప్రాచీన సిద్ద సాహిత్యాన్ని వాడుక తమిళ, ఇంగ్లీష్ భాషలలోకి అనువదింపజేసింది. ఆయుష్ మంత్రిత్వశాఖ కింద వివిధ జాతీయ స్థాయి సంస్థలు, పరిశోధనామండలులు క్రమం తప్పకుండా జర్నల్స్ ప్రచురిస్తూ ఉన్నాయి. వీటిద్వారా పరిశోధనా ఫలాలను అందరికీ అందజేస్తాయి.
హైదరాబాద్ లో ఉన్న భారత ప్రభుత్వ ఆయుష్ మంత్రిత్వ శాఖ వారి భారత వైద్య సంప్రదాయ జాతీయ సంస్థ ఆయుర్వేద శాస్త్రాల కేంద్ర పరిశోధనామండలి కింద పనిచేస్తూ ఈ కార్యకలాపాలు నిర్వహిస్తుంది:
i. అందుబాటులోని సాహిత్య పరిశోధన, గ్రంధస్థం చేయటం
ii. పురాతన రాతప్రతులు, అరుదైన పుస్తకాల నుంచి తీసుకున్న అంశాల పునరుద్ధరణ
iii. సమాచార శోధన, సేకరణ, అంశాల నమోదు, ఎడిటింగ్, ఆయుష్ మీద అరుదైన పుస్తకాల ప్రచురణ,
iv. డాక్యుమెంటేషన్
v. ఆయుర్వేద విజ్ఞాన సర్వస్వం
vi. వైద్య చరిత్ర మీద మ్యూజియం
vii. ఆయుష్ వైద్య విధానం, ఆధునిక వైద్యం మీద రిఫరల్ లైబ్రరీ
viii. ఆయుష్ పరిశోధన పోర్టల్
ix. సీసీఆర్ఏఎస్ – రీసెర్చ్ మేనేజ్ మెంట్ ఇన్ఫర్మేషన్ సిస్టమ్
x. నేషనల్ ఆయుష్ మారబిడీటీ అండ్ స్టాండర్డైయిజ్డ్ టెర్మినాలజీస్ ఎలక్ట్రానికి  పోర్టల్
xi. ప్రపంచ ఆరోగ్య సంస్థ వారి ఇంటర్నేషనల్ టెర్మినాలజీస్ ఆఫ్ ఆయుర్వేద, సిద్ధ, యునానీ అభివృద్ధి చేయటం
xii. ఆయుర్వేద, సిద్ధ, యునానీ కోసం సనోమెడ సీటీ నేషనల్ ఎక్స్ టెన్షన్ ను అభివృద్ధి పరచటం
ఈ సంస్థకు తోడు ఆయుష్ మంత్రిత్వశాఖ కింద ఉన్న మొత్తం ఐదు పరిశోధనామండలులు కూడా సంబంధిత సాహిత్యం మీద పరిశోధన సాగిస్తాయి.
ఆయుష్ శాఖా మంత్రి శ్రీ శరబానంద సోనోవాల్ ఈ రోజు రాజ్య సభలో ఒక ప్రశ్నకు ఇచ్చిన లిఖిత పూర్వక సమాధానం లో ఇచ్చిన సమాచారం ఇది.
భూ శా స్త్ర మంత్రిత్వ శాఖ
కేంద్ర భూ శాస్త్ర మంత్రిత్వ శాఖ ఆవిర్భావ దినోత్సవం సందర్భంగా ఎంవోఈఎస్-'నాలెడ్జ్ రిసోర్స్ సెంటర్ నెట్వర్క్'  ఆవిష్కరణ
'డిజిటల్ ఇండియా' సాధనలో భాగంగా, ప్రపంచస్థాయి 'నాలెడ్జ్ రిసోర్స్ సెంటర్ నెట్వర్క్'  వృద్ధిపై కేంద్ర భూ శాస్త్ర మంత్రిత్వ శాఖ దృష్టి పెట్టింది. సమాచార సాంకేతికతలో వస్తున్న అద్భుత మార్పులను దృష్టిలో పెట్టుకుని, ఎంవోఈఎస్ వ్యవస్థలోని సాంప్రదాయ గ్రంథాలయాలను అత్యుత్తమ 'నాలెడ్జ్ రిసోర్స్ సెంటర్స్' గామార్చనున్నారు. కేఆర్సీలు ఒకదానితో మరొకటి, అన్నింటినీ కలిపి కేఆర్సీనెట్ పోర్టల్కు అనుసంధానిస్తారు. ఇది ఎంవోఈఎస్ మేధో ప్రపంచానికి ముఖద్వారం అవుతుంది.
కేఆర్సీనెట్ పోర్టల్ ద్వారా ఎంవోఈఎస్ వ్యవస్థ వనరులు, సేవలను వారంలో అన్ని రోజులూ పొందవచ్చు. ఇతర ఎంవోఈఎస్ సంస్థలతో అనుసంధానమయ్యేలా, ఎంవోఈఎస్ ప్రధాన కార్యాలయంలో నమూనా ప్రాజెక్టును అభివృద్ధి చేశారు.
కేఆర్సీనెట్ ముఖ్య లక్ష్యాలు:ఎంవోఈఎస్ విజ్ఞాన వనరులు, నిర్వహణ, సులభ గ్రహింపు, వ్యాప్తికి ఐఎస్వో ధృవపత్రం పొందడం ద్వారా 'టోటల్ క్వాలిటీ మేనేజ్మెంట్'  వ్యవస్థను ఏర్పాటు చేయడం.ఎంవోఈఎస్ ప్రధాన కార్యాలయం, మంత్రిత్వ శాఖకు చెందిన సంస్థల్లో లభించే మేధో వనరులు, ఉత్పత్తులు, అధ్యయన ఫలితాలను సేకరించడం, సమ్మిళితం చేయడం, విశ్లేషించడం, సూచిక తయారు చేయడం, నిల్వ చేయడం, వ్యాప్తి చేయడం.ఎంవోఈఎస్ సేవలు, ప్రధాన కార్యాలయం, మంత్రిత్వ శాఖ సంస్థల్లో లభ్యమయ్యే ముద్రిత, డిజిటల్ వనరుల తాజా సమాచారంతో మెటాడేటా వృద్ధి, నిర్వహణ.కేఆర్సీనెట్ పోర్టల్ ద్వారా విజ్ఞాన అంశాలను వారంలో అన్ని రోజులూ పొందే సౌలభ్యం.విధాన రూపకల్పన, నివేదిక తయారీ, సమాచార వ్యాప్తి కోసం.. బిబ్లియోమెట్రిక్స్, సైంటోమెట్రిక్స్, బిగ్-డేటా అనలిటిక్స్, సోషల్ మీడియా అనలిటిక్స్ వంటి వాటి సమాచార విశ్లేషణ సాధనాలు, పద్ధతులు.ఎలక్ట్రానిక్ జర్నల్స్, డేటాబేస్, డిజిటల్ ఉత్పత్తులు, సమాచార విశ్లేషణల వినియోగ ప్రాచుర్యాన్ని పెంచడానికి వర్క్షాప్ల నిర్వహణ.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
వాతావరణ మార్పు వంటి కొత్తగా ఎదురవుతున్న సవాళ్లను అధిగమించే అన్ని రంగాల్లో డిపార్ట్మెంట్ ఆఫ్ సైన్స్ అండ్ టెక్నాలజీ పెట్టుబడులు పెట్టాలి: డీఎస్టీ కార్యదర్శి
డిపార్ట్మెంట్ ఆఫ్ సైన్స్ అండ్ టెక్నాలజీ 52వ వ్యవస్థాపక దినోత్సవాన్ని పురస్కరించుకొని సోమవారం నిర్వహించిన వేడుకల్లో డీఎస్టీ కార్యదర్శి ఎస్ చంద్రశేఖర్ మాట్లాడుతూ... గడిచిన 51 సంవత్సరాల్లో ఏ మేరకు లక్ష్యాలను సాధించామో ఆత్మపరిశీలన చేసుకునేందుకు.. అలాగే ముందుకు సాగేందుకు అవసరమైన ప్రణాళికలు రూపొందించుకోవడానికి ఇదో మంచి సందర్భమన్నారు.
“దేశంలో శాస్త్రసాంకేతిక పరిశోధనలకు నిధులు సమకూర్చేలా శాస్త్రీయ వేదికను నిర్మించేందుకు డీఎస్టీ ఏర్పాటు చేయబడింది. తరువాత, పరిశోధన యొక్క అనువాదం కూడా విధివిధానాల్లో చేర్చబడింది. శాస్త్రసాంకేతికతలో రీసెర్చ్ అండ్ డెవలప్మెంట్కు మరియు అనువాదానికి సహకరించడం ద్వారా దేశవ్యాప్తంగా శాస్త్రసాంకేతికతను సమన్వయం చేయడంలో డీఎస్టీ విజయవంతమైంది. కరోనా మహమ్మారిని అధిగమించడానికి సైన్స్ అండ్ టెక్నాలజీకి సహకారం అందించడంలో కూడా ఇది విజయవంతమైంది. అయితే, కొత్త సవాళ్లు పుట్టుకొస్తున్నాయి, ఈ సవాళ్లను ఎదుర్కోవడానికి దేశానికి సహాయం చేయడానికి డీఎస్టీ స్వయంగా సన్నద్ధం కావాలి” అని డిఎస్టి కార్యదర్శి డాక్టర్ చంద్రశేఖర్ సూచించారు.
ప్రపంచ పర్యావరణ మార్పులతో ఎదురవుతున్న సవాళ్లను ఉదాహరణగా తీసుకుని డాక్టర్ చంద్రశేఖర్ మాట్లాడుతూ... గ్లోబల్ వార్మింగ్కు దోహదపడే రంగాల్లో డీఎస్టీ పెట్టుబడులు పెట్టాల్సిన అవసరం ఉందన్నారు. “మనం మరింత తెలివిగా ఉండాలి, సవాళ్ల పట్ల మరింత స్పృహతో ఉండాలి. మరియు స్థిరమైన అత్యుత్తమ సాంకేతిక పరిజ్ఞానాన్ని అభివృద్ధి చేయాలి. మన పనిని ఎలా మెరుగ్గా చేయాలనే దాని గురించి మనం మరింతగా శ్రమించాలని’ డాక్టర్ చంద్రశేఖర్ అన్నారు.
శాస్త్రసాంకేతిక అభివృద్ధిలో విశేషంగా కృషి చేస్తున్న ఇన్స్పైర్  , వివిధ స్థాయిలలోని విద్యార్థులు, పరిశోధకులు, పండితులు మరియు అధ్యాపకులు, మహిళా కార్యక్రమాల వరకు 'స్పూర్తి' పొందిన ఇతర కార్యక్రమాలను అభినందించారు. ఎంతోమంది జీవితాలను ప్రభావితం చేసిన సెర్బ్, ప్రజా ప్రయోజనాల కోసం రీసెర్చ్ అండ్ డెవలప్మెంట్ ఆలోచనలను అనువదించడంలో సహాయపడిన టీడీబీ కృషిని కూడా డాక్టర్ చంద్రశేఖర్ అభినందించారు.
‘‘ప్రజల జీవితాలను అన్నిరకాలుగా ప్రభావితం చేయగలిగే రంగంలో పనిచేస్తుండడం మన అదృష్టం. ఇక్కడ ఉత్పత్తి చేయబడిన వ్యాక్సిన్, అభివృద్ధి చేయబడిన సాంకేతికతను ప్రపంచంలోని వివిధ ప్రాంతాల్లో ఉపయోగిస్తున్నారు. కాబట్టి మనం మరింత ప్రభావవంతమైన మార్గాల్లో శాస్త్రసాంకేతిక ప్రయోజనాలను చేరుకోవడానికి సహాయపడే మార్గాల గురించి ఆలోచించాలి”అని డీఎస్టీ కార్యదర్శి డాక్టర్ చంద్రశేఖర్ నొక్కి చెప్పారు.
డీఎస్టీని మాతృ విభాగంగా అభివర్ణిస్తూ.. శాస్త్రసాంకేతిక విభాగాలు రెండు విభాగాలు మరింత సన్నిహితంగా మరియు పరస్పరం సహకరించుకుంటూ పని చేయాల్సిన అవసరం ఎంతైనా ఉందని ఎర్త్ సైన్సెస్ మంత్రిత్వ శాఖ కార్యదర్శి డాక్టర్ ఎం రవిచంద్రన్ అన్నారు.
క్రికెట్ నుంచి సంగీతం, క్విజ్, కవితల వరకు వివిధ పోటీల్లో గెలుపొందిన శాఖ ఉద్యోగులకు బహుమతులు అందజేశారు. క్రికెట్ టోర్నమెంట్ విజేతలకు డీఎస్టీ యొక్క స్వయంప్రతిపత్త సంస్థ నెక్టార్ అభివృద్ధి చేసిన క్రికెట్ బ్యాట్ మరియు వికెట్లను బహుకరించారు.
డీఎస్టీ సీనియర్ సలహాదారు డాక్టర్ అఖిలేశ్ గుప్తా, అదనపు కార్యదర్శి, ఆర్థిక సలహాదారు విశ్వజిత్ సహాయ్, సంయుక్త కార్యదర్శి సునీల్ కుమార్, క్లైమెట్ చేంజ్ ప్రోగామ్, వైస్ కిరణ్ డివిజన్ హెడ్ డాక్టర్ నిశా మెందిరట్లా, స్వయంప్రతిపత్తి సంస్థల డైరెక్టర్లు, డీఎస్టీ అధికారులు ఈ వ్యవస్థాపక దినోత్సవంలో పాల్గొన్నారు.
వ్యవసాయ మంత్రిత్వ శాఖ
వ్యవసాయ, రైతుల సంక్షేమ మంత్రిత్వ శాఖ ప్రధాన మంత్రి ఫసల్ బీమా యోజన కింద ఆంధ్రప్రదేశ్ రైతులకు ఇకపై పంట భద్రత లభిస్తుంది - శ్రీ తోమర్
కేంద్ర వ్యవసాయ రైతు సంక్షేమ శాఖ మంత్రి ఆంధ్రప్రదేశ్ ముఖ్యమంత్రి మధ్య జరిగిన వీడియో సమావేశంలో జరిగిన రైతుల జీవితాన్ని ప్రభావితం చేసే స్నేహపూర్వక నిర్ణయం
కేంద్ర వ్యవసాయ రైతు సంక్షేమ శాఖ మంత్రి శ్రీ నరేంద్ర సింగ్ తోమర్, ఆంధ్రప్రదేశ్ ముఖ్యమంత్రి శ్రీ వై.ఎస్. జగన్మోహన్ రెడ్డిల మధ్య జరిగిన చర్చల తర్వాత ఆంధ్రప్రదేశ్ ప్రభుత్వం ప్రతిష్టాత్మక ప్రధాన మంత్రి ఫసల్ బీమా యోజన లో తిరిగి చేరాలని నిర్ణయించింది. రాష్ట్ర ప్రభుత్వం తీసుకున్న ఈ చర్యను కేంద్ర మంత్రి శ్రీ తోమర్ అభినందించారు. ఈ కీలక నిర్ణయం కారణంగా రాష్ట్రంలోని 40 లక్షల మందికి పైగా రైతుల పంటలకు ప్రకృతి వైపరీత్యం సంభవించినప్పుడు బీమా సౌకర్యం లభిస్తుంది.
రాష్ట్రాల సూచనల మేరకు కేంద్ర ప్రభుత్వం ప్రధాన మంత్రి ఫసల్ బీమా యోజనని సులభతరం చేసిందని శ్రీ తోమర్ చెప్పారు. రైతుల స్థితిగతులను మెరుగుపరచడానికి, వారు అభివృద్ధి చెందడానికి, వ్యవసాయాన్ని అధునాతన వ్యవసాయంగా మార్చడానికి కేంద్ర ప్రభుత్వం రాష్ట్రాలతో కలిసి నిరంతరం కృషి చేస్తోంది.
ఈ సమావేశంలో రాష్ట్రంలో ఈ పధకాన్ని మళ్లీ అమలు చేస్తున్నందుకు కేంద్ర ప్రభుత్వానికి శ్రీ జగన్మోహన్ రెడ్డి కృతజ్ఞతలు తెలిపారు. కేంద్రంతో చర్చించిన తర్వాత రాష్ట్రంలోని రైతులకు పీఎంఎఫ్బీవై కింద పంటల బీమా సౌకర్యం కల్పించాలని రాష్ట్ర ప్రభుత్వం నిర్ణయించిందని ఆంధ్ర ముఖ్యమంత్రి తెలిపారు.
ఖరీఫ్-2022 సీజన్ నుంచి ఈ పథకాన్ని అమలు చేయాలని ఆంధ్రప్రదేశ్ నిర్ణయించింది. ఆంధ్రప్రదేశ్తో సహా దేశవ్యాప్తంగా ఉన్న రైతులకు వారి ఆదాయ-జీవనోపాధిని కల్పించడం ద్వారా, ప్రధాన మంత్రి శ్రీ నరేంద్ర మోదీ ఆత్మనిర్భర్ భారత్  స్వావలంబన గల రైతుల కలలను సాకారం చేయడం ద్వారా వారి సాధికారతకై కేంద్ర ప్రభుత్వం కట్టుబడి ఉంది. ఆంధ్రప్రదేశ్ ఇతర రాష్ట్రాల సూచనలను దృష్టిలో ఉంచుకుని, కేంద్ర ప్రభుత్వం ఫిబ్రవరి-2020లో రైతులందరికీ స్వచ్ఛంద నమోదు, దిగుబడి అంచనా వివరాల కోసం సాంకేతికతను విస్తృతంగా ఉపయోగించడం, మొత్తం చెల్లింపు కోసం భీమా కవరేజీ వంటి కొత్త ప్రయోజనాలు ఎంచుకోవడానికి ఈ పథకాన్ని పునరుద్ధరించింది. ప్రస్తుత విధానం ప్రకారం అదనంగా పరిపాలనా ఖర్చుల కోసం 3% కేటాయింపులతో ఇప్పటి వరకు ఎంపిక ఐన రాష్ట్రాలకు భీమా వర్తింప చేశారు
జూలై 7న కేంద్ర వ్యవసాయ శాఖ కార్యదర్శి శ్రీ మనోజ్ అహుజా నేతృత్వంలోని బృందం కూడా ఈ పథకానికి సంబంధించి ముఖ్యమంత్రికి వివరాలు సమర్పించింది.
PMFBY మరియు రీస్ట్రక్చర్డ్ వెదర్ బేస్డ్ క్రాప్ ఇన్సూరెన్స్ స్కీమ్  ఆంధ్రప్రదేశ్లో ఖరీఫ్-2016 నుండి ఖరీఫ్-2019 వరకు విజయవంతంగా అమలు అయ్యింది.
ఆంధ్రప్రదేశ్ ప్రత్యేక ప్రధాన కార్యదర్శి శ్రీమతి. పూనం మాలకొండయ్య, కేంద్ర వ్యవసాయ మంత్రిత్వ శాఖ అదనపు కార్యదర్శి శ్రీ అభిలాక్ష్ లిఖి కూడా నేటి సమావేశంలో ప్రసంగించారు. పథకం ముఖ్య నిర్వహణాధికారి, జాయింట్ సెక్రటరీ శ్రీ రితేష్ చౌహాన్ స్వాగత ప్రసంగం తో పాటు వివరాలు ఇచ్చారు. ఈ సమావేశంలో కేంద్ర, రాష్ట్ర ప్రభుత్వ ఉన్నతాధికారులు కూడా పాల్గొన్నారు.
(Visitor Counter : 310
మహిళా, శిశు అభివృద్ధి మంత్రిత్వ శాఖ
మహిళలు, చిన్నారుల సంక్షేమం, అభివృద్ధిపై పరిశోధనాత్మక అధ్యయనాలు/ప్రాజెక్టులు చేపట్టేందుకు ప్రతిపాదనలు ఆహ్వానించిన 'కేంద్ర మహిళలు, చిన్నారుల సంక్షేమ శాఖ'
ఆచరణ ఆధారిత పరిశోధన లక్ష్యంతో అధ్యయన ప్రాజెక్టులు చేపట్టేందుకు 'కేంద్ర మహిళలు, చిన్నారుల సంక్షేమ శాఖ' ప్రతిపాదనలు ఆహ్వానించింది. ఆర్థిక కార్యకలాపాల్లో మహిళల భాగస్వామ్యం పెంచేలా, పరిశోధన ఫలితాలను ఆచరణలోకి తెచ్చే లక్ష్యంతో ఈ పరిశోధనలు ఉండాలని మంత్రిత్వ శాఖ సూచించింది. ఆహారం, పోషకాహార అంశాలతోపాటు మహిళలు, చిన్నారుల సంక్షేమం, అభివృద్ధిపై పరిశోధనలు ఉండాలి.
1. మహిళా కార్మిక శక్తి భాగస్వామ్యం: పోకడలు, ప్రోత్సాహకాలు, అడ్డంకులు
2. ఆర్థికాభివృద్ధి వర్సెస్ ఆర్థిక కార్యకలాపాల్లో చురుకైన మహిళలు: తక్కువ మహిళా కార్మిక శక్తి పాల్గొనేలా నియంత్రించే అంశాలు
3. తలసరి ఆర్థిక ఉత్పాదకతలో వేతన అసమానతలు/ వివిధ రంగాలవ్యాప్తంగా మొత్తం ఆర్థిక ఉత్పాదకతలో మగ, ఆడవారి మధ్య పోలిక
4. ఆర్థిక వ్యవస్థ, సామాజిక భద్రత, సెలవులు, వేతనాలు, పని పరిస్థితులు, పింఛన్లు, ఆరోగ్య, ప్రసూతి ప్రయోజనాలు, సొంత ఇళ్లు, సంతాన సంరక్షణ మొదలైన అంశాల్లో రంగాలవారీగా మహిళల భాగస్వామ్యం
5. కార్మిక మార్కెట్లో లింగ వివక్షత మదింపు: మహిళలకు స్నేహపూర్వక వాతావరణాన్ని ఏర్పాటు చేయడంలో సవాళ్లు, మార్గాలు
6. ఆర్థిక వ్యవహారాల్లో చురుగ్గా ఉన్న మహిళల జనాభాలో గ్రామీణ, పట్టణ ప్రాంతాలకు వ్యత్యాసాలు
7. వ్యవసాయంలో మహిళా సాధికారత/ వ్యవసాయంలో మహిళల పాత్ర
8. వివిధ రంగాల్లో చెల్లింపులు లేని మహిళల సేవల గుర్తింపు, విలువ గణన
9. సీనియర్ అధికారులు/ నిర్వహణ పదవులకు మహిళలను తక్కువ చేసి చూపుతున్న అడ్డంకులు
10. కార్మిక మార్కెట్లో వలస మహిళలు- అవకాశాలు, నష్టాలు, వేతనాలు, పని పరిస్థితులు, అనారోగ్య కారకాలు, బీమా, భద్రత, ప్రసూతి, సంతాన సంరక్షణ మొదలైనవి.
నీతి ఆయోగ్కు చెందిన 'ఎన్జీవో పీఎస్ దర్పణ్ పోర్టల్' కింద నమోదైన సంస్థలు, విశ్వవిద్యాలయాలు, స్వచ్ఛంద సంస్థలు లేదా ఎన్జీవోలకు మంత్రిత్వ శాఖకు చెందిన 'పరిశోధన, ప్రచురణ, పర్యవేక్షణ పథకం' కింద ఆర్థిక సాయం అందుతుంది.
పైన తెలిపిన పరిశోధనాంశాలపై ప్రతిపాదనలను "ఎం/వో ఉమెన్ & ఛైల్డ్ డెవలప్మెంట్ గ్రాంట్-ఇన్-ఎయిడ్ పోర్టల్" ద్వారా సమర్పించవచ్చు. దీంతోపాటు, rahul.iss[at]gov[dot]inకు ఇమెయిల్ ద్వారా పంపవచ్చు. https://wcd.nic.in/sites/default/files/amendedresearchscheme_02082013.pdf లింక్ ద్వారా పూర్తి వివరాలు పొందవచ్చు.
రైల్వే మంత్రిత్వ శాఖ
2023 ఏప్రిల్ నెలలో 126.46 ఎంటీల సరకు రవాణాతో రికార్డ్ సృష్టించిన రైల్వే శాఖ
2022 ఏప్రిల్ గణాంకాలతో పోలిస్తే 2023 ఏప్రిల్ నెలలో పెరిగిన లోడింగ్ 4.25 ఎంటీలు, ఇది 3.5% వృద్ధి
2022 ఏప్రిల్లోని సరకు రవాణా ఆదాయం రూ.13,011తో పోలిస్తే, 2023 ఏప్రిల్లో రూ.13,893 కోట్లు ఆర్జన, ఇది 7% వృద్ధి
2023 ఏప్రిల్ నెలలో, నెలవారీ సరకు రవాణాలో 126.46 ఎంటీల రవాణాతో రైల్వే శాఖ రికార్డ్ సృష్టించింది. 2022 ఏప్రిల్ గణాంకాలతో పోలిస్తే 2023 ఏప్రిల్ నెలలో పెరిగిన లోడింగ్ 4.25 ఎంటీలు పెరిగింది, ఇది 3.5% వృద్ధి. 2022 ఏప్రిల్లోని సరకు రవాణా ఆదాయం రూ.13,011తో పోలిస్తే, 2023 ఏప్రిల్లో రూ.13,893 కోట్లు ఆర్జించింది, ఇది 7% వృద్ధి.
బొగ్గు రవాణాలో 2022 ఏప్రిల్లోని 58.35 ఎంటీలతో పోలిస్తే, 2023 ఏప్రిల్లో 62.39 ఎంటీల లోడ్ సాధించింది,. ఆ తర్వాత ఇనుప ఖనిజం 14.49 ఎంటీలు, సిమెంట్ 12.60 ఎంటీలు, ఇతర సరుకులు 9.03 ఎంటీలు, ఉక్కు 5.64 ఎంటీలు, ఆహార ధాన్యాలు 5.11 ఎంటీలు, ఖనిజ నూనెలు 4.05 ఎంటీలు, ఎరువులు 3.90 ఎంటీలు రవాణా చేసింది.
“హంగ్రీ ఫర్ కార్గో” నినాదంతో సులభతర వ్యాపారం కోసం, పోటీ ధరలతో డెలివరీ సేవలు అందించడానికి రైల్వే శాఖ నిరంతర ప్రయత్నాలు చేసింది. ఫలితంగా, సాంప్రదాయ & సాంప్రదాయేతర సరకు రవాణాలో కొత్త ఆర్డర్లు వస్తున్నాయి.
ప్రధాన మంత్రి కార్యాలయం
నాగ్పూర్ ఆసుపత్రిలో జరిగిన అగ్ని ప్రమాదంలో ప్రాణనష్టం సంభవించడం పట్ల సంతాపం తెలిపిన ప్రధాన మంత్రి
నాగ్ పూర్ లోని ఒక ఆసుపత్రిలో అగ్నిప్రమాదం కారణంగా ప్రాణాలు కోల్పోయినందుకు ప్రధాన మంత్రి శ్రీ నరేంద్ర మోదీ విచారం వ్యక్తం చేశారు.
"నాగ్ పూర్ లో ఆసుపత్రి అగ్నిప్రమాదం ఘటన నన్నుబాధించింది. ప్రాణాలు కోల్పోయిన వారి కుటుంబాలతో నా ఆలోచనలు ఉన్నాయి. గాయపడిన వారు త్వరగా కోలుకోవాలని ప్రార్థిస్తున్నాను." అని ప్రధాన మంత్రి ఒక ట్వీట్ లో పేర్కొన్నారు.
(Visitor Counter : 41
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం -354వ రోజు
దేశవ్యాప్తంగా 147.62 కోట్లు దాటిన మొత్తం టీకా డోసులు
ఈ రోజు సాయంత్రం 7 వరకు 87 లక్షలకు పైగా టీకా డోసులు
ఈరోజు భారత టీకాల కార్యక్రమం 147.62 కోట్ల డోసులు దాటి 1,47,62,53,454 కు చేరింది. 87 లక్షలకు పైగా 
టీకా డోసులు ఈ సాయంత్రం 7 గంటలవరకు పంపిణీ అయ్యాయి. రాత్రి పొద్దుపోయాక పూర్తి సమాచారం అందే సరికి ఈ సంఖ్య
మరింత పెరిగే వీలుంది.
మొత్తం పంపిణీ చేసిన టీకా డోసులు వయోవర్గాలవారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10388317
|
|
రెండో డోస్
|
|
9724010
|
|
కోవిడ్ యోధులు
|
|
మొదటి డోస్
|
|
18386399
|
|
రెండో డోస్
|
|
16923650
|
|
15-18 వయోవర్గం
|
|
మొదటి డోస్
|
|
8145038
|
|
18-44 వయోవర్గం
|
|
మొదటి డోస్
|
|
505088330
|
|
రెండో డోస్
|
|
341046625
|
|
45-59 వయోవర్గం
|
|
మొదటి డోస్
|
|
195220757
|
|
రెండో డోస్
|
|
153050438
|
|
60 ఏళ్ళు పైబడ్డవారు
|
|
మొదటి డోస్
|
|
121798005
|
|
రెండో డోస్
|
|
96481885
|
|
మొత్తం మొదటి డోసులు
|
|
859026846
|
|
మొత్తం రెండో డోసులు
|
|
617226608
|
|
మొత్తం
|
|
1476253454
జనాభాలో ప్రాధాన్యతా వర్గాలవారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి
|
|
తేదీ : జనవరి 4, 2021 
|
|
ఆరోగ్య సిబ్బంది
|
|
1st Dose
|
|
75
|
|
2nd Dose
|
|
2605
|
|
కోవిడ్ యోధులు
|
|
1st Dose
|
|
122
|
|
2nd Dose
|
|
6588
|
|
15-18వయోవర్గం
|
|
1st Dose
|
|
3751524
|
|
18-44 వయోవర్గం
|
|
1st Dose
|
|
1846100
|
|
2nd Dose
|
|
2072697
|
|
45-59 వయోవర్గం
|
|
1st Dose
|
|
142131
|
|
2nd Dose
|
|
578143
|
|
60 ఏళ్ళు పైబడ్డవారు
|
|
1st Dose
|
|
77070
|
|
2nd Dose
|
|
289109
|
|
మొత్తం మొదటి డోసులు
|
|
5817022
|
|
మొత్తం రెండో డోసులు
|
|
2949142
|
|
మొత్తం
|
|
8766164
జనాభాలో అత్యంత అణగారిన ప్రజలను కోవిడ్ నుంచి కాపాడే మార్గం టీకాల కార్యక్రమం. అందుకే దీనిని నిరంతరాయంగా
అత్యున్నత స్థాయిలో పర్యవేక్షిస్తూనే ఉన్నారు.
ఆయుష్
అంతర్జాతీయస్థాయిలో ఆయుర్వేద ఔషధాలకు ప్రోత్సాహం
ఇటీవల ఆయుష్ రంగంపై భారతీయ సంప్రదాయ వైద్య  వేదిక ఒక నివేదికను ప్రచురించింది. దీనిని అభివృద్ధి చెందిన దేశాలకు పరిశోధన అభివృద్ధి వ్యవస్థ  కింద ప్రచురించారు. ఇది న్యూఢిల్లీలో గల స్వతంత్ర ప్రతిపత్తిగల విధాన పరిశోధన సంస్థ. ఈ నివేదిక ప్రకారం,ఆయుష్ పరిశ్రమ టర్నోవర్ 18.1 బిలియన్ అమెరికన్ డాలర్లు. దీని మార్కెట్ సైజు మొత్తంగా 2014-20లలో 17 శాతం పెరిగింది. ఆయుష్, హెర్బల్ వైద్యానికి సంబంధించి మొత్తం ఎగుమతులు 2014లో 1.09 బిలియన్ అమెరికన్ డాలర్లు ఉండగా 2020 నాటికి అది 1.54 బిలియన్ డాలర్లకు చేరుకుంది. ఏటా ఇది 5.9 శాతం అభివృద్ధిని సాధించింది.
భారత ప్రభుత్వానికి చెందిన ఆయుష్ మంత్రిత్వశాఖ ఆయుష్ రంగంలో అంతర్జాతీయ సహకారానికి ఒక కేంద్ర పథకాన్ని రూపొందించింది. దీని ప్రకారం ఆయుష్ వ్యవస్థ ఔషధాలను అంతర్జాతీయంగా ప్రోత్సహించడం, వాటిపై అవగాహన ను బలోపేతంచేయడం దీని ఉద్దేశం. అంతర్జాతీయంగా ఆయుష్ ఔషధాల ప్రోత్సాహం, ఆయుష్ వ్యవస్థ ఔషధాలకు గుర్తింపు, స్టేక్ హోల్డర్లతో సంబంధాలు కొనసాగింపు, ఆయుష్ ఔషధాలకు సంబంధించి అంతర్జాతీయ స్థాయిలో మార్కెట్ అభివృద్ధి, ఆయుష్ ఉత్పత్తులు, సేవలు, విద్య , పరిశోధన, శిక్షణను అంతర్జాతీయంగా నిర్వహించడం ఆయుష్ అకడమిక్ ఛైర్ లను విదేశాలలో ఏర్పాటు ద్వారా అకడమిక్ పరిశోధనను ముందుకు తీసుకువెళ్లడం, విదేశాలలో ఆయుష్ సమాచార వ్యవస్థల ఏరర్పాటు, విదేశీ ప్రజలకు ఆయుష్ వ్యవస్థలకు సంబంధించి అధీకృత సమాచారం అందించడం వంటివి ఇందులో ఉన్నాయి.
ఆయుష్ లో అంతర్జాతీయ సహకార పథకం  లో భాగంగా ఆయుష్ ఫెలోషిప్ పథకం కింద ప్రతి సంవత్సరం 101 దేశాలనుంచి భారత్లో ని ప్రముఖ సంస్థలలో ఆయుష్కోర్సులు చదువుతున్న అర్హులైన విదేశీ విద్యార్థులకు 104 స్కాలర్షిప్లు మంజూరు చేయడం జరుగుతుంది.
ఆయుష్ మంత్రిత్వశాఖ విదేశీ విశ్వవిద్యాలయాలలో , సంస్థలలో ఆయుష్ అకడమిక్ ఛైర్ లు ఏర్పాటు చేసేందుకు 14 అవగాహనా ఒప్పందాలు కుదుర్చుకుంఇ. ఇందుకు ఆయుష్ నిపుణులను బోధన, శిక్షణ, పరిశోధన కార్యకలాపాలు చేపట్టేందుకు పంపడం జరుగుతుంది. వివిధ బహుళ పక్ష వేదికలైన జి-20, బిమ్స్టెక్, బ్రిక్స్, ఐబిఎస్ ఎ, ఎస్సిఒ తదితరాలను సమర్ధంగా ఉపయోగించుకుని ఆయుర్వేద, ఆయుష్ వ్యవస్థలకు అంతర్జాతీయ గుర్తింపు పొందేందుకు ప్రయత్నించడం జరుగుతుంది.
 బ్రిటన్ తో ఒక అవగాహనా ఒప్పందం కుదుర్చుకుంది. బ్రిటన్ లో కోవిడ్ -19 నుంచి కోలుకునేందుకు అశ్వగంధ ను ప్రమోట్ చేయడంపై అధ్యయనం చేసేందుకు ఈ ఒప్పందం కుదుర్చుకున్నారు.
కోవిడ్ 19 ఇన్ ఫెక్షన్ను ఎదుర్కోనేందుకు ఇన్ విట్రో, ఇన్ వివో అధ్యయనం కింద పరస్పర సహకారంతో గుడుచ్యాది టాబ్లెట్లపై పరిశోధన సాగించేందుకు జర్మనీ లోని ఫ్రాంక్ఫర్డ్కు చెందిన ఫ్రాంక్ఫర్టర్ ఇన్నొవేషన్ జెంత్రం బయోటెక్నాలజీ జిఎంబిహెచ్  తో అయుష్ మంత్రిత్వశాఖ ఒక అవగాహనా ఒప్పందం కుదుర్చుకుంది.
ఈ సమాచారాన్ని కేంద్ర ఆయుష్ శాఖ మంత్రి శ్రీ శర్వానంద్ సోనోవాల్ లోక్ సభకు ఇచ్చిన ఒక లిఖిత పూర్వక సమాధానంలో తెలిపారు.
జౌళి మంత్రిత్వ శాఖ
మంచి నాణ్యమైన వస్త్ర రంగంలో సహకారం కోసం భారతదేశం మరియు జపాన్ మధ్య అవగాహన ఒప్పందాన్ని కేంద్ర మంత్రి మండలి ఆమోదించింది
జపాన్ మార్కెట్ కోసం భారతీయ వస్త్రాలు, దుస్తుల నాణ్యతను మెరుగుపరచడం, పరీక్షించడం కోసం భారతదేశానికి చెందిన వస్త్రాల కమిటీ మరియు జపాన్ కు చెందిన నిస్సెన్కెన్ క్వాలిటీ ఎవాల్యుయేషన్ సెంటర్ మధ్య అవగాహన ఒప్పందంపై సంతకం చేయడానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. .
సాంకేతిక వస్త్రాలతో సహా ఇతర వస్త్రాలు, దుస్తుల ఉత్పత్తులు మరియు దేశవిదేశాలలోని ఖాతాదారులు / కొనుగోలుదారులతో పరస్పరం ఆమోదయోగ్యమైన ఇతర ఉత్పత్తులను తమ తరఫున భారతదేశంలో పరీక్ష మరియు తనిఖీ సేవలు నిర్వహించడంలో సహకరించడానికి వీలుగా వస్త్రాల కమిటీని నియమించుకోడానికి జపాన్ కు చెందిన నిస్సెన్కెన్ క్వాలిటీ ఎవాల్యుయేషన్ సెంటర్ కు ఈ అవగాహనా ఒప్పందం అనుమతిస్తుంది.